Андрића куће
Андрића куће је старо домаћинство, које се састоји од три куће, које се налази у Јасиковицама, на десној страни пута Калуђерске Баре—Бајина Башта, на планини Тари, у оквиру НП Тара.

Најстарија кућа је једноставна, правоугаона брвнара са кровом на четири воде, покривена црепом (раније шиндром), грађена вероватно у првој половини 19. века. Друга кућа је стара приземна полубрвнара грађена у другој половини 19. века. Подигнута је на нагибном делу дворишта са великим подрумом укопаним у земљу, масивним темељним гредама на којима су формирани зидови од борових брвана на једној половини грађевине и бондрук конструкцијом на другој половини. Имала је две просторије, „кућу” и собу, са једним улазним вратима и два мала, уска прозора. У каснијим преправкама на овој кући је додата су још једна врата и у знатној мери је измењена унутрашњост. Објекат су градили Осаћани са друге стране Дрине. Грађевина данас захтева хитну санацију.

Трећа кућа у домаћинству Андрића грађена је у првим деценијама 20. века, када је њихов предак Јован Андрић постао познати трговац у Бајиној Башти. Велики подрум од тесаног камена служио је као складиште намирница и паића, на спратном делу биле су собе за спавање. Кућа је зидана опеком са декорисаном фасадом, прозорским отворима, симсовима у средини и на крајевима зидних површина. Високи стрми кров на четири воде покривен је локалном ћерамидом. Данас је једини станар Милутин Андрић.

Литература

Види још 
 Национални парк Тара

Извори

Спољашње везе 

Народно неимарство
Национални парк Тара
Културно наслеђе Западне Србије
Грађевине у Бајиној Башти